Ketonen mõtleb siin lihtsalt seda, et rahvuse vabaduse ja ise­seisvuse kaitsmine oli  soomlastele tähtsam kui "arukas" käitumine. Kahtlemata ähvardas tohutu jõudude ülekaal 1939. aasta oludes ka Soomet. Mõttetu on väita, et "Soome oli suur ja rikas", aga "Ees­ti väike ja vaene", nagu üks ajalooprofessor kevadel 2002 Tallinnas väitis. (276) Nagu Ketonen tõdeb, on küsimus milleski muus, nimelt väärtuste valikus. Just väärtuste valiku põhjal hakkas Soome relva­ga käes kaitsma oma iseseisvust ja vabadust materialistlikult võttes täiesti lootusetus olukorras.